Monasterium Sancti Floriani
Monasterium Sancti Floriani sive Canonia Sancti Floriani est monasterium Congregationis Canonicorum Regularium Lateranensium Austriacae (CRSA) in vico homonymo Austriae Superioris prope Lentiam situm. Ab anno 1071 hoc loco collegium Canonicorum Regularium Sancti Augustini exstat. Aedificia magnifica annis 1686-1750 ab architectis Carolo Antonio Carlone, Iacobo Prandtauer et Ioanne Godehardo Hayberger exstructa sunt.